Շարունակել են զարգանալ հարաբերություններն այլ բուհերի հետ` ըստ կնքված համաձայնագրերի, նաև` քայլեր են ձեռնարկվել նոր գործընկերների ձեռքբերման ուղղությամբ: ԱրՊՀ-ն իր ներուժով և պետական այլ կառույցների հետ համատեղ կազմակերպել է միջազգային գիտաժողովներ, ուսանողական գիտական ընթերցումներ: Ռեկտոր Մ.Մինասյանը ներկայացրեց առավել նշանակալից միջոցառումների ցանկը: Բացի այդ, ԱրՊՀ դասախոսներն իրենց աշխատանքները հրատարակում են նաև արտասահմանյան երկրներում, մասնակցում միջազգային գիտաժողովներին: 2012-2013 ուսումնական տարում համալսարանի 40 դասախոսներ մասնակցել են միջազգային կոնֆերանսների, իսկ 13-ը` հանրապետական գիտաժողովների աշխատանքներին: ԱրՊՀ դասախոսները ներգրավված են ԼՂՀ գիտական կենտրոնի կողմից ֆինանսավորվող թեմաների կատարման խմբերի մեջ: